নাটোরে বিয়ের কথা বলে বাড়ীতে ডেকে নিয়ে ধর্ষণ | দশের খবর
নাটোর প্রতিনিধি ১২ জুলাই, ২০২০, ১১:২৬ অপরাহ্ন
নাটোরের বাগাতিপাড়ায় বিয়ের প্রলোভন দেখিয়ে এক নারীকে ডেকে নিয়ে ধর্ষণের অভিযোগ পাওয়া গেছে। এ বিষয়ে ওই পরিবারের পক্ষ থেকে স্থানীয় থানায় নারী ও শিশু নির্যাতন দমন আইনে মামলা হলে পুলিশ ঘটনার মুলহোতা আরিফুল ইসলামকে (৩৩) গ্রেফতার করে। সে উপজেলার দয়ারামপুর ইউনিয়নের সোনাপুর হিজলী কান্ডাপাড়া গ্রামের আবু বক্করের ছেলে।
বাগাতিপাড়া মডেল থানার ওসি নাজমুল হক এ ঘটনার সত্যতা নিশ্চিত করে জানান, গ্রেফতার আরিফুলকে আদালতের মাধ্যমে জেলা কারাগারে পাঠানো হয়েছে।
মামলা সূত্রে জানা যায়, রাজশাহী জেলার বাঘা উপজেলার এক নারীর সাথে বাগাতিপাড়া উপজেলার আরিফুলের প্রেমের সম্পর্ক গড়ে উঠে এবং বিয়ের প্রতিশ্রুতি দেয়। এরই প্রেক্ষিতে গত শুক্রবার দুপুরে মুঠোফোনে আরিফুল ওই নারীকে বিয়ের কথা বলে তার বাড়িতে ডেকে নিয়ে ধর্ষণ করে।
এ ঘটনার পরদিন শনিবার ওই নারীকে কাজী অফিসে নিয়ে যাওয়ার কথা বলে উপজেলার পেড়াবাড়িয়া নামক স্থানে রেখে আরিফুল পালিয়ে যায়। পরে ওই নারী সন্ধ্যায় বাগাতিপাড়া থানায় মামলা করলে অভিযুক্ত আরিফুলকে গ্রেপ্তার করে পুলিশ।
গ্রেফতার হওয়ার পর বরখাস্ত ডা. সাবরিনা